उस मामले में अजहरुद्दीन, अजय जडेजा, मनोज प्रभाकर जैसे बड़े खिलाड़ी घिरे थे, हैंसी क्रोनिए जैसे कप्तान ने माना था कि वे फिक्सिंग में शामिल रहे. इन लोगों के ख़िलाफ़ क्रिकेट कंट्रोल बोर्ड ने कार्रवाई की, लेकिन जिस दिल्ली पुलिस ने यह मामला उजागर किया था, वह इस मामले में अब तक चार्जशीट तक पेश नहीं कर पाई. अब सरकार बता रही है कि स्पॉट फिक्सिंग के ख़िलाफ ब्रिटेन के बेटिंग लॉ या न्यूजीलैंड के ऐसे ही मिलते-जुलते कानून की तर्ज पर यहां भी कानून बनाया जाएगा. लेकिन जब तक वह बनेगा, क्या इन खिलाडियों और सट्टेबाज़ों के ख़िलाफ़ कोई कार्रवाई हो पाएगी?